سردينيا ݣزيرة دايرة كيشي مستاطل فلبحر دّخلاني وهيّا تابعة للطاليان واللي عاطياها لحكام دّاتي( جّيهة لحاكماداتها ديال سردينيا :Regione Autonoma della Sardegna) وكاينة نيت فلغرب ديال الطاليان وفلجانوب ديال قرشيقة اللي بعيدة عليها غير ب12كلم صافي ماكايفرق بيناتهوم غير "قمّونات بونيفاتشيو"، لمدينة الرايسية فيها هيّا كاليݣاري والتيساع ديالها فيه تقريبا 24.000 كلم كاري، الناس ديالها سميتهوم السرادنا و تّعداد ديالهوم جوايه 1.600.000. هاد لݣزيرة حكموها لمسلمين جوج خطرات : فاش جاو ليها لعرب مابين 710 و 778 ومن بعد عاودو حوزو فيهوم الناس ديالها حتال عاوتاني جاو ليها لمسلمين بلقيادة ديال لمجاهيد لعاميري "موزيتو" ف1014 ولايني ماطولوش فيها ؤ ݣلسو فيها تلت سنين صافي يعني حتال 1017. حتال لحدودا ديال 1861، سردينيا كانت طرف من لمملكة د پيامون-سردينيا اللي لعاصيمة ديالها طورينو.